# Butil

Un butil és el grup alquil que conté quatre àtoms de carboni enllaçat entre si i a nou àtoms d'hidrogen, la qual fórmula molecular és ${\ce {C4H9 -}}$. Deriva del butà per eliminació d'un àtom d'hidrogen. No existeix lliure a la naturalesa. Presenta quatre isòmers estructurals.

## Nomenclatura

El mot butil prové del radical químic but–, i aquest de l'adjectiu butíric, d'àcid butíric, a partir de la paraula llatina, butyrum (o buturum), 'mantega', ja que l'àcid butíric o àcid butanoic fou observat per primera vegada en la mantega rància pel químic francès Michel Eugène Chevreul (1786–1889) i que s'empra en química orgànica per nomenar les cadenes de quatre àtoms de carboni. I la terminació -il, del grec hýlē 'matèria, principi' usat a química orgànica per anomenar els grups alquil.

## Estructura

* Butil normal o n-butil: ${\ce {CH3-CH2-CH2-CH2 -}}$ (nom sistemàtic complet: butil).
* Butil secundari o sec-butil: ${\ce {CH3-CH2-CH(CH3) -}}$ (nom sistemàtic: 1-metilpropil).
* Isobutil: ${\ce {(CH3)2CH-CH2 -}}$ (nom sistemàtic: 2-metilpropil).
* Butil terciari, tert-butil o t-butil: ${\ce {(CH3)3C -}}$ (nom sistemàtic: 1,1-dimetiletil)
| Nom comú | Nomenclatura de la IUPAC | Nom alternatiu | Nom sistemàtic complet | Símbol |
| butil normal n-butil | butil | | butan-1-il | Bu, n-Bu, nBu, $^n$Bu |
| butil secundari sec-butil | butan-2-il | 1-metilpropil | butan-2-il | s-Bu, sBu, $^s$Bu |
| isobutil | 2-metilpropil | 2-metilpropil | 2-metilpropan-1-il | i-Bu, iBu, $^i$Bu |
| butil terciari tert-butil t-butil | tert-butil | 1,1-dimetiletil | 2-metilpropan-2-il | t-Bu, tBu, $^t$Bu |
Per exemple, l'acetat de butil té els següents isòmers:
| Acetat de n-butil | Acetat d'isobutil | Acetat de sec-butil | Acetat de tert-butil |

### Efecte del tert-butil

El substituent tert-butil es fa servir en química per al control de la reacció de l'estabilització cinètica junt amb altres grups com els del trimetilsilil.

## Referències

* 1 2 «Butà». Gran Diccionari de la Llengua Catalana. Barcelona: Grup Enciclopèdia Catalana.
* ↑ Chevreul (1817) "Extrait d'une lettre de M. Chevreul à MM. les Rédacteurs du Journal de Pharmacie", Journal de Pharmacie et des sciences accessoires, 3 : 79–81. A la p. 81 diu:"Ce principe, que j'ai appelé depuis acid butérique, … "
* ↑ "Acetic acid", Ullman's encyclopedia of industrial chemistry (2003, 6th ed., Vol. 1, pp. 170–171). Weinheim, Germany: Wiley-VCH.
* ↑ n-Butyl acetate. «NIOSH Pocket Guide to Chemical Hazards #0072». National Institute for Occupational Safety and Health (NIOSH).
* ↑ Isobutyl acetate. «NIOSH Pocket Guide to Chemical Hazards #0351». National Institute for Occupational Safety and Health (NIOSH).
* ↑ sec-Butyl acetate. «NIOSH Pocket Guide to Chemical Hazards #0073». National Institute for Occupational Safety and Health (NIOSH).
* ↑ tert-Butyl acetate. «NIOSH Pocket Guide to Chemical Hazards #0074». National Institute for Occupational Safety and Health (NIOSH).
* ↑ Factors affecting ease of ring formation. The effect of anchoring substitution on the rate of an intramolecular diels-alder reaction with furan-diene Serge Cauwberghs and Pierre J. De Clercq B. Tinant and J. P. Declercq Tetrahedron Letters Volume 29, Issue 20, 1988, Pages 2493-2496 doi:10.1016/S0040-4039(00)87916-2

## Bibliografia

* Nomenclature of Organic Chemistry : IUPAC Recommendations and Preferred Names 2013 (Blue Book). Cambridge: The Royal Society of Chemistry, 2014, p. 370. DOI 10.1039/9781849733069-FP001. ISBN 978-0-85404-182-4.